সিরিজের মাঝেই বড় ধাক্কা ভারতীয় শিবিরে!

ওয়েব ডেস্ক : লখনউয়ে (Lucknow) বুধবার হতে চলেছে ভারত (India) বনাম দক্ষিণ আফ্রিকার (South Africa) চতুর্থ টি২০ ম্যাচ। এই ম্যাচ জিতলেই সিরিজ জিতে নেবে ভারত। কিন্তু ম্যাচ শুরু হওয়ার আগে দুঃসংবাদ ক্রিকেট প্রেমীদের জন্য। চোটের কারণে ফের ম্যাচ থেকে ছিটকে গেলেন ভারতের সহ অধিনায়ক শুভমন গিল (Shubman Gill)। একাধিক রিপোর্টে এমনই তথ্য প্রকাশিত হয়েছে।

সূত্রের খবর, চতুর্থ টি২০ ম্যাচের আগে প্র্যাকটিসের সময় পায়ের পাতায় চোট পেয়েছিলেন শুভমন। সেই কারণে তাঁকে এই ম্যাচে বিশ্রাম নেওয়া হবে বলে খবর। শুধু আজকের ম্যাচ নয়, বরং শেষ টি২০ ম্যাচেও তিনি খেলতে পারবেন না বলেই সূত্রের খবর।

আরও খবর : কবাডি প্লেয়ারকে হত্যার ঘটনা! এনকাউন্টারে খতম অভিযুক্ত

প্রসঙ্গত, কলকাতায় ঘাড়ে চোটের কারণে দক্ষিণ আফ্রিকার বিরুদ্ধে টেস্ট সিরিজ খেলতে পারেননি শুভমন। এমনকি এদিনের সিরিজ থেকেও ছিটকে যান তিনি। তবে সেই চোট সারিয়ে টি২০ সিরিজে ফিরেছিলেন তিনি। তবে সেই চোটের কারণে আবার এই ম্যাচে শুভমন খেলবেন না বলেই জানা যাচ্ছে।

সেক্ষেত্রে আজকের ম্যাচে শুভমনের জায়গায় দলে জায়গা পেতে পারেন সঞ্জু স্যামসন (Sanju Samson)। তবে ভারতীয় বোর্ডের তরফে এ নিয়ে এখনও পর্যন্ত কিছু জানানো হয়নি। অন্যদিকে কুয়াশার কারণে এখনও পর্যন্ত টস সম্পন্ন হয়নি। প্রথমে ৬টা বেজে ৩০ নাগাদ পরিস্থিতির নিরীক্ষণ করা হয়। তাতে সন্তুষ্ট হওয়া যায়নি। এর পরে পরিস্থিতির আবার নিরীক্ষণ করা হবে ৭টা বেজে ৩০ মিনিটে। তার পরেই খেলা হবে কি না, সিদ্ধান্ত নেওয়া হতে পারে।